ai4bharat/Pralekha huggingface dataset:
جل شکتی وزارت
ملک میں زیرزمین پانی کے پائیداربندوبست کو یقینی بنانے کی غرض سے کئے گئے اقدامات
جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں یہ جانکاری دی ہے۔
زیرزمین پانی سے متعلق سنٹرل گراؤنڈ واٹر بورڈ، وقتاً فوقتاً نگرانی سے متعلق کنوؤں کے نیٹ ورک کے ذریعے علاقائی سطح پر پورے ملک میں زیر زمین پانی کی سطح کی نگرانی کر رہا ہے۔ نومبر 2022 کے دوران سی جی ڈبلیوبی کی طرف سے جمع کیے گئے پانی کی سطح کے اعداد و شمار کے تجزیہ سے نومبر  کی دہائی کے اوسط کے مقابلے میں یہ بات سامنے آئی ہے کہ نگرانی کیے جانے والے تقریباً 61.1فیصد کنوؤں میں زیر زمین پانی کی سطح میں اضافہ درج ہواہے جبکہ تقریباً 38.9فیصد کنوؤں میں پانی کی سطح میں گراوٹ درج کی گئی ہے۔
پینے کے پانی کی فراہمی کی اسکیموں میں زیر زمین پانی ، قدیم اور روایتی زمینی پانی  اور چھوٹے تالابوں میں ذخیرہ شدہ بارش کا پانی شامل ہے۔ پانی کی فراہمی کے نظام کی طویل مدتی پائیداری کے لیے اور آبی وسائل میں اضافہ، تحفظ اور موثر انتظام کے لیے ریاستوں کی کوششوں کو تقویت بہم پہنچانے کی غرض سے مرکزی حکومت نے ملک میں پائیدار زمینی پانی کے انتظام کے لیے مختلف اقدامات کیے ہیں۔ ان میں سے چند درج ذیل ہیں:
1- زیرزمین پانی سے متعلق مرکزی بورڈ یعنی سنٹرل گراؤنڈ واٹر بورڈنے زمینی پانی کے انتظام اور ضابطے کی اسکیم کے تحت نیشنل ایکویفر میپنگ اینڈ مینجمنٹ پروگرام شروع کیا ہے جس کا مقصد آبی ذخائر کی وضاحت کرنا، ان کی خصوصیات بنانا اور انتظامی منصوبے تیار کرنا ہے۔
2-زمینی پانی کو مصنوعی ریچارج کرنے کا ماسٹر پلان - 2020 متعلقہ ریاستی ہم منصبوں کے ساتھ تیار کیا گیا ہے۔ ماسٹر پلان میں پانی کی کمی والے شہروں سمیت دیہی اور شہری دونوں علاقوں میں مصنوعی ریچارج شامل ہے۔
3- حکومت ہند ملک میں جل شکتی ابھیان کو نافذ کر رہی ہے۔ پہلا جے ایس اے 2019 میں ملک کے 256 اضلاع کے پانی کی قلت والے بلاکس میں شروع کیا گیا تھا جس کا بنیادی مقصد مصنوعی ریچارج ڈھانچے، واٹرشیڈ مینجمنٹ، ریچارج اور دوبارہ استعمال کے ڈھانچے، شدید جنگلات اور بیداری پیدا کرنے وغیرہ کے ذریعے مون سون کی بارش کو مؤثر طریقے سے بروئے کارلانا تھا۔ مزید، پینے کے پانی کی فراہمی کی اسکیموں کے لیے زیر زمین پانی کی پائیداری کی اہمیت پر زور دینے کے لیے، جل شکتی ابھیان: بارش کےپانی کو جمع کرنا2023 دیہی علاقوں میں پینے کے پانی کی سپلائی اسکیموں کے ذرائع کو مضبوط بنانے/ذرائع کے استحکام کے لیے ‘‘پینے کے پانی کے ذرائع کو پائیدار’’ بنایاجا رہا ہے۔
4- مرکزی حکومت گجرات، ہریانہ، کرناٹک، مدھیہ پردیش، مہاراشٹر، راجستھان اور اتر پردیش کے بعض پانی کی قلت والے علاقوں میں ریاستوں کے ساتھ مل کر اٹل بھوجل یوجنا نافذ کر رہی ہے۔ اس اسکیم کا بنیادی مقصد سائنسی ذرائع سے مانگ کابندوبست کرنا ہے جس میں گاؤں کی سطح پر مقامی برادریوں کو شامل کیا جاتا ہے جس کے نتیجے میں طے شدہ علاقوں میں زیر زمین پانی کا پائیدار انتظام ہوتا ہے۔
زیر زمین پانی کے پائیدار انتظام کے لیے اٹھائے گئے اقدامات کی مزید تفصیلات یہاں دستیاب ہیں:
https://cdnbbsr.s3waas.gov.in/s3a70dc40477bc2adceef4d2c90f47eb82/uploads/2023/02/2023021742.pdf
وزیراعظم کا دفتر
وزیراعظم نے، کواڈ لیڈروں کی ورچوئل سمٹ میں شرکت کی
وزیراعظم جناب نریندر مودی نے آج امریکی صدر جوبائڈن ، آسٹریلیا کے وزیراعظم اسکاٹ موریسن اور جاپان کے وزیراعظم فومیو کیشدا کے ساتھ کواڈ لیڈروں کی ورچوئل سمٹ میں شرکت کی ۔
میٹنگ میں ستمبر 2021 کواڈ سربراہ کانفرنس کے بعد سے کواڈ کے اقدامات پر پیش رفت کا جائزہ لیا گیا۔ لیڈر وں نے اس سال کے آخر میں جاپان میں سمٹ کے ذریعہ ٹھوس نتائج حاصل کرنے کی غرض سے تعاون بڑھانے سے اتفاق کیا۔
وزیر اعظم نے اس بات پر زور دیا کہ کواڈ کو بھارت بحرالکاہل خطے میں امن واستحکام اور خوشحالی کو فروغ دینے کے اپنے اہم مقصد پرتوجہ مرکوز کرنی چاہئے ۔ انہوں نے انسانی ہمدردی ، آفات کے دوران راحت ،قرض کے استحکام ،سپلائی چین ،صاف توانائی ، کنکٹوٹی اور صلاحیت سازی جیسے شعبوں میں کواڈ کے اندر تعاون کی ٹھوس اور عملی شکل کے لئے بھی اپیل کی ۔
میٹنگ میں یوکرین کے حالات پر بھی تبادلہ خیال ہوا نیز اس کے انسانی مضمرات پر بھی بات ہوئی ۔وزیراعظم نے مذاکرات اور سفارت کاری کے راستے کو اپنانے کی ضرورت پر زوردیا۔
لیڈروں نے جن دیگر امور پر تبادلہ خیال کیا ، ان میں جنوب مشرقی ایشیا ، بحرہند خطے اور بحرالکاہل جزائر کی صورتحال شامل ہے۔ وزیراعظم نے اقوام متحدہ چارٹر ، بین الاقوامی قانون اور علاقائی یکجہتی کے علاوہ اقتدار اعلیٰ کے لئے احترام پر کاربند رہنے کی اہمیت کو دوہرایا۔
لیڈروں نے جاپان میں آئندہ لیڈروں کی چوٹی کانفرنس کے لئے ایک آرزومندایجنڈے کے لئے کام کرنے اور ایک دوسرے سے لگاتار ربط رکھنے سے بھی اتفاق کیا۔
وزارت دفاع
ہند-پاک سرحد پر جنگ بندی کی خلاف ورزی کے واقعات
نئی دہلی،08؍ جولائی، دفاع کے وزیر مملکت جناب شری پدیسونائک نے آج راجیہ سبھا میں ڈاکٹر اَمی یاجنک اور ڈاکٹر ایل ہنومن تھیا کے ذریعے پوچھے گئے ایک سوال کے تحریری جواب میں اطلاع فراہم کی کہ ہند-پاک سرحد پر جنگ بندی کی خلاف ورزی کے واقعات کی تفصیلات اس طرح ہیں:
|
|
سال
|
|
جنگ بندی کی خلاف ورزی کے واقعات کی تعداد
|
|
2018
|
|
1629
|
|
2019
|
|
1299
ہندوستانی آرمی کے ذریعہ بقدر ضرورت جنگ بندی کی خلاف ورزی کا مناسب اور مؤثر جواب دیا گیا۔ اسی طرح سے جنگ بندی کی خلاف ورزی اور دراندازی سے متعلق تمام واقعات کو متعلقہ پاکستانی حکام کے ساتھ مناسب سطح پر اٹھایا گیا ہے۔ اس کے لئے قائم ہاٹ لائن میکانزم، فلیگ میٹنگ، ڈائریکٹوریٹ جنرل آف ملٹری آپریشن کے علاوہ دونوں ملکوں کے سفارتی راستوں کو اپنایا گیا۔
م ن۔م ع ۔ک ا
U- 2920
(Visitor Counter : 42
صحت اور خاندانی بہبود کی وزارت
بھارت میں کووڈ-19ٹیکہ کاری کی مجموعی تعداد 142.47 کروڑ سے زیادہ ہوگئی
گزشتہ 24 گھنٹوں کے دوران تقریباً 72 لاکھ سے زیادہ ٹیکے لگائے گئے
شفایابی کی شرح فی الحال 98.40 فیصد ہے،جو مارچ 2020 سے سب سے زیادہ ہے
گزشتہ 24 گھنٹوں کے دوران 6358 نئے معاملات سامنے آئے
بھارت میں سردست زیر علاج مریضوں کی تعداد75456ہے
جانچ کے بعد متاثر پائے جانے والے افراد کی ہفتہ وار شرح ) 0.64فیصد) ہے جو گزشتہ 44 دنوں میں 1 فیصد سے کم ہے
آج صبح سات بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 72,87,547افراد کو کووڈسے بچاؤ کے ٹیکے لگائے گئے۔ اس کے ساتھ ہی بھارت میں کووڈ-19 سے بچاؤ کی ٹیکے کاری کی مجموعی تعداد 142.47 کروڑ  کو پار گئی۔ یہ ٹیکہ کاری 1,51,91,424سیشنوں میں انجام دی گئی۔
آج صبح سات بجے تک موصول ہونے والی عبوری رپورٹ کے مطابق ٹیکہ کاری کی مجموعی تعداد کی تفصیل درج ذیل ہے۔
|
|
طبی کارکنان
|
|
پہلی خوراک
|
|
1,03,87,043
|
|
دوسری خوراک
|
|
96,88,051
|
|
صف اول کے کارکنان
|
|
پہلی خوراک
|
|
1,83,84,989
|
|
دوسری خوراک
|
|
1,68,50,329
|
|
18سے44 سال کی عمر کے افراد
|
|
پہلی خوراک
|
|
49,51,42,331
|
|
دوسری خوراک
|
|
31,94,71,734
|
|
45سے59سال کی عمر کے افراد
|
|
پہلی خوراک
|
|
19,35,18,168
|
|
دوسری خوراک
|
|
14,70,85,153
|
|
60 سال سے زیادہ عمر کے افراد
|
|
پہلی خوراک
|
|
12,08,30,878
|
|
دوسری خوراک
|
|
9,33,23,060
|
|
میزان
|
|
1,42,46,81,736
گزشتہ 24 گھنٹو ں کے دوران 6450 مریض شفایاب ہوئے ہیں۔ جس کے ساتھ ہی شفایاب ہونے والے مریضوں کی مجموعی تعداد بڑھ کر  3,42,43,945 ہوگئی ہے۔
نتیجہ کے طور پر بھارت میں شفایابی کی شرح اس وقت 98.40 فیصد ہے جو مارچ 2020 سے سب سے زیادہ ہے۔
مرکز / ریاستوں اورمرکز کے زیر انتظام علاقوں کی پائیدار اور مشترکہ کوششوں کی بنا پر یومیہ نئے معاملات 15,000 ہزار سے نیچے رہنے کا رجحان پایا جاتا ہے اور یہ رجحان مسلسل 61دنوں سے برقرار ہے۔
گزشتہ 24 گھنٹوں کے دوران 6358نئے معاملات سامنے آئےہیں ۔
بھارت میں اس وقت زیر علاج مریضوں کی تعداد 75456 ہے ۔ فی الحال مریضوں کی مجموعی تعدادملک میں زیر علاج معاملوں کا محض 0.22 فیصد ہے۔ جو مارچ 2020 سے اب تک کی سب سے کم شرح ہے۔
جانچ کی صلاحیت میں ملک بھر میں برابر اضافہ کیا جارہا ہے۔ گزشتہ 24 گھنٹوں کے دوران مجموعی طور پر 1035495 ٹیسٹ کئے گئے۔ بھارت میں اب تک مجموعی طور پر 67.41 کروڑ سے زیادہ  ٹیسٹ منعقد کئےگئے ہیں۔
اب جبکہ ملک بھر میں ٹیسٹنگ کی تعداد میں برابر اضافہ کیا جارہا ہے،زیر علاج مریضوں کی ہفتہ وار شرح 0.64فیصد پر قائم ہے جو کہ اس وقت گزشتہ 44دنوں سے 1 فی صد سے نیچے رہی ہے۔ زیر علاج مریضوں کی یومیہ تعداد کی فی الحال شرح 0.61 فیصد درج کی گئی جو گزشتہ85دنوں میں2 فیصد سے نیچے اور 120دنوں میں 3فیصد سے نیچے رہی ۔
امور داخلہ کی وزارت
مرکزی وزیر داخلہ جناب امت شاہ نے وزیر اعظم جناب نریندر مودی کے عوامی نمائندے کے طور پر 20ویں برس میں قدم رکھنے پر مبارکباد پیش کی
جناب نریندر مودی کے خیالات، بصیر ت پر مبنی خاکے اور کرشمائی شخصیت سے متاثر ہر بھارتی آج بھارت کو دوبارہ ’وشو گرو‘ کے طور پر قائم کرنے کے لئے کام کر رہا ہے
ان کی غیر معمولی قیادت و رہنمائی میں ملک کی فلاح و بہبود کے لئے کام کرنا میرے لیے فخر کی بات ہے
اگر کوئی صحیح معنوں میں 130 کروڑ بھارتیوں کی آرزؤں کو سمجھ سکتا ہے تو وہ صرف وزیر اعظم مودی ہی ہیں
2001 میں آج ہی کے دن جناب نریندر مودی نے گجرات کے وزیر اعلیٰ کے طور پر حلف لیا تھا ؛ وہ دن ملک کے کاز اور عوامی خدمت کے لئے وقف ان کے نہ رکنے والے سفر کا آغاز تھا
گجرات کے وزیر اعلیٰ کے طورپر جناب نریندر مودی ریاست میں ترقی کا انقلاب لائے اور اب بطور وزیر اعظم مختلف تاریخی اسکیموں اور کاموں سے کروڑوں غریب، کاشتکار، خواتین اور سماج کے محروم طبقات کو بااختیار بناکر ان کی زندگی میں مثبت تبدیلیاں لا رہے ہیں
خواہ بھُج کو ہولناک زلزلہ کے اثر سے باہر نکال کر ترقی کے راستے پر لے جانا ہو یا گجرات کو امن اور ہم آہنگی کی علامت بنانا ہو، یا اپنی محنت اور دور اندیشی پر مبنی سوچ کے ذریعہ ملک کو ترقی و عروج کا ایک گجرات ماڈل دینا ہو، یہ صرف
نئی دہلی، 07 اکتوبر 2020: مرکزی وزیر داخلہ جناب امت شاہ نے وزیر اعظم جناب نریندر مودی کے عوامی نمائندے کے طور پر 20 ویں برس میں قدم رکھنے پر مبارکباد پیش کی۔مرکزی وزیر داخلہ نے ٹوئیٹ کرتے ہوئے کہا کہ 7 اکتوبر ملک کی تاریخ میں ایک از حد اہم دن ہے۔ 2001 میں آج ہی کے دن جناب نریندر مودی نے گجرات کے وزیر اعلیٰ کے طور پر حلف لیا اور اس دن سے شروع ہوا بغیر تھمے ، بغیر آرام کیے، ہر دن ملک کے مفاد اور عوامی خدمت میں وقف ایک ایسا سفر جس نے نئے نئے پیمانے قائم کیے۔
جناب امت شاہ نے کہا کہ جناب نریندر مودی کی فکر، دور اندیشی و کرشمائی شخصیت سے متاثر ہر ہندوستانی آج بھارت کو دوبارہ وشو گورو کے طور پر قائم کرنے کے لئے کام کر رہا ہے۔ ان کی غیر معمولی قیادت اور رہنمائی میں ملک کی فلاح کے لئے کام کرنا میرے لئے بہت ہی فخر کی بات ہے۔
انہوں نے مزید کہا کہ، ’’اگر کوئی صحیح معنوں میں 130 کروڑ ہندوستانیوں کی آرزؤں کو سمجھ سکتا ہے تو وہ نریندر مودی جی ہیں۔ دوراندیشی پر مبنی اپنی سوچ سے وہ ایسے بھارت کی تشکیل کر رہے ہیں جو بااخیار، جدید اور خود کفیل ہے۔
جناب امت شاہ نے کہا ہے کہ گجرات کے وزیر اعلیٰ کے طور پر جناب نریندر مودی ریاست میں ترقی کا انقلاب لائے اور اب بطور وزیر اعظم مختلف تاریخی اسکیموں اور کاموں سے کروڑوں غرباء ، کاشتکاروں، خواتین اور سماج کے محروم طبقات کو بااختار بناکر ان کی زندگی میں ایک مثبت تبدیلی لا رہے ہیں۔
جناب امت شاہ نے کہا کہ خواہ بھُج کو ہولناک زلزلے کے اثر سے باہر نکال کر ترقی کے راستے پر لے جانا ہو یا گجرات کو امن اور ہم آہنگی کی علامت بنانا ہو یا اپنی محنت اور دور اندیشی پر مبنی سوچ سے ملک کو ترقی اور عروج کا ایک گجرات ماڈل دینا ہو، یہ صرف اور صرف مودی جی کے غیر متزلزل عزم کا ہی نتیجہ ہے۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 218.17 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 21,63,248 ٹیکے لگائے گئے۔
ہندوستان میں سردست زیر علاج مریضوں کی تعداد 40,750 ہے۔
فی الحال زیر علاج مریضوں کی شرح 0.09 فیصد ہے۔
سردست ملک میں شفایابی کی شرح 98.72 فیصد ہے۔
گزشتہ 24 گھنٹوں کے دوران 4,474 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,40,13,999 ہوگئی ہے۔
پچھلے 24 گھنٹوں کے دوران 4,272 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.35 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 89.47 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,16,916 ٹیسٹ کئے گئے۔
وزیراعظم کا دفتر
ہندوستان تبدیل ہورہا ہے کیوں کہ ہندوستانیوں نے تبدیلی کا فیصلہ کیا ہے: وزیراعظم
وزیراعظم نے سورت میں نیو انڈیا یوتھ کنکلیو سے خطاب کیا
نئیدہلی۔31؍جنوری۔وزیراعظم جناب نریندر مودی نے سورت کے ٹاؤن ہال میں منعقد ہونے والے نیو انڈیا یوتھ کنکلیو کے پروگرام میں جواں سال پیشہ ور حضرات سے گفتگو کی۔ اس سے پہلے نیوانڈیا یوتھ کنکلیو میں وزیراعظم موصوف کا انتہائی گرمجوشی کے ساتھ استقبال کیا گیا۔
نیوانڈیا یوتھ کنکلیو  سے خطاب کے دوران وزیراعظم جناب نریندر مودی نے کہا کہ آج ملک تیزی سے تبدیل ہورہا ہے اور وہ صرف اس لئے ہورہا ہے کیونکہ عوام الناس نے بہتر ہندوستان کے لئے تبدیلی کا فیصلہ کیا ہے۔ وزیر اعظم موصوف نے کہا کہ اس سے پہلے لوگوں کا خیال یہ تھا کہ کچھ نہیں ہوگا یا کچھ تبدیل نہیں ہوگا تاہم اب ذہن تبدیل ہوچکے ہیں یہ تبدیلی بین طور سے دیکھی جاسکتی ہے۔ انہوں نے کہا کہ ایک وقت وہ تھا جب لوگوں کی سوچ یہ تھی کہ کچھ بھی نہیں ہوسکتا۔ لیکن جب ہم برسراقتدار آئے تو ہم نے سب سے پہلے اس سوچ کو بدلا ، اب ہر چیز تبدیل ہوسکتی ہے، ہندوستان تبدیل ہورہا ہے کیوں کہ لوگوں نے تبدیلی کا فیصلہ کرلیا ہے۔
جناب نریندر مودی نے ہندوستان کی طاقت اور استحکام پر گفتگو کرتے ہوئے کہا کہ دہشت گردوں نے ممبئی پر حملہ کیا لیکن اس کے بعد کیا ہوا؟ ہماری سرکار کے اقتدار کے دوران اڑی پر حملہ ہوا لیکن اس کے بعد کیا ہوا، یہی تبدیلی ہے۔ جو آگ ہمارے جوانوں کے دلوں میں تھی وہی وزیراعظم کے دل میں بھی تھی، جس کا نتیجہ سرجیکل اسٹرائیک کی صورت میں ظاہر ہوا۔ اڑی پر حملے نے ہمیں سونے نہیں دیا لیکن اس کے بعد کیا ہوا یہ سبھی جانتے ہیں، یہ تبدیلی ہے۔
وزیراعظم نے کہا کہ کالے دھن کے خلاف سرکار کی مہم ایک مضبوط اور فیصلہ کن قدم تھا ، نوٹ بندی کے بعد تین لاکھ کمپنیاں بند کردی گئیں۔ کسی نے بھی نہیں سوچا تھا کہ کالے دھن پر شکنجہ کسا جاسکے گا۔ ہندوستان کے لوگوں کا جذبہ تبدیل ہوچکا ہے اور مجھے یقین واثق ہے کہ یہی جذبے کی تبدیلی ہندوستان کو بھی تبدیل کرے گی۔ اس سے پہلے لوگوں کی سوچ یہ تھی کہ سب کچھ عوام کریں گے لیکن ہم نے اس سوچ کو تبدیل کردیا ہے کیوں کہ ملک ہم سب سے عظیم ہے۔
وزیراعظم نے اس موقع پر ہلکے پھلکے انداز میں یہ کہا کہ یہ ایک روز میں چوتھا عوامی اجتماع ہے جس میں، میں شرکت کررہا ہوں لیکن میں تھکا بالکل نہیں ہوں۔ انہوں نے حاضرین سے پوچھا آپ تو تھکے نہیں ہیں، لوگوں نے بآواز بلند جواب دیا ’’نہیں‘‘۔ اس سے پہلے گجرات کے ایک روزہ دورے کے موقع پر وزیراعظم نے سورت ہوائی اڈے کی ٹرمنل بلڈنگ کی توسیعی عمارت کا سنگ بنیاد رکھا اور مختلف ترقیاتی پروجیکٹس کا افتتاح کیا۔ اس کے ساتھ ہی وزیراعظم نے سورت کا رسیلا بین، سیونتی لال وینس ہاسپٹل ملک وقوم کے نام وقف کیا، اس کے ساتھ ہی وزیراعظم نے ڈانڈی میں نیشنل سالٹ ستیہ گرہ میموریل بھی ملک وقوم کے نام وقف کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-600
(Visitor Counter : 60
نائب صدر جمہوریہ ہند کا سکریٹریٹ
جمہوریت کے پھلنے پھولنے اور جامع ترقی کے لیے انسانی حقوق بہت ضروری ہیں:نائب صدر جمہوریہ
کمزور طبقات کے انسانی حقوق کا تحفظ سب کی مشترکہ ذمہ داری ہے: نائب صدر جمہوریہ
غیر جانبداری ظالم کی مدد کرتی ہے، کبھی مظلوم کی مدد نہیں کرتی ہے، جناب دھنکھڑ نے کہا کہ جب وہ ساتھ دینے کی بات کرتے ہیں تو ‘‘انسانی حقوق کے خاتمے کی بات آتی ہے۔’’
جناب دھنکھڑ نے میڈیا پر زور دیا کہ وہ عوامی ڈومین میں این ایچ آر سی کے مشورے کو نمایاں طور پر اجاگر کرے
نائب صدر جمہوریہ نے آج این ایچ آر سی کے یوم تاسیس کی تقریبات کا افتتاح کیا
نائب صدر جمہوریہ جناب جگدیپ دھنکھڑنے آج اس بات پر زور دیا کہ انسانی حقوق جمہوریت کے پھلنے پھولنے کے لیے ضروری ہیں اور ہر شہری پر زور دیا کہ وہ دوسروں کے انسانی حقوق کے تحفظ اور فروغ کے لیے کام کریں کیونکہ ‘‘یہ ان کے اپنے انسانی حقوق کے تحفظ کے لئے سب سے محفوظ ضمانت ہے۔’’
آج نئی دہلی میں قومی انسانی حقوق کمیشن کے 30ویں یوم تاسیس کی تقریب سے خطاب کرتے ہوئے نائب صدر جمہوریہ نے سماج کے پسماندہ اور کمزور طبقات کے انسانی حقوق کے محافظ ہونے کے لیے این ایچ آر سی کی تعریف کی۔ انہوں نے میڈیا پر بھی زور دیا کہ وہ عوامی ڈومین میں کمیشن کے مشورے کو نمایاں طور پر اجاگر کرے کیونکہ اس سے "ملک میں انسانی حقوق کے مقصد کو فروغ دینے" میں بہت مدد ملے گی۔
سبھی کی شمولیت والی ترقی کو انسانی حقوق کے تحفظ کے لیے ناگزیر قرار دیتے ہوئے جناب دھنکھڑ نے گورننس کے مختلف نظام کی اصلاحات اور مثبت اقدامات کی تعریف کی، خاص طور پر حالیہ برسوں میں صحت اور اقتصادی شعبوں میں جنہوں نے انسانی حقوق کو ریڑھ کی ہڈی کے ساتھ پروان چڑھایا ہے۔
اس بات کا مشاہدہ کرتے ہوئے کہ غیرجانبداری ظالم کی مدد کرتی ہے، نہ کہ مظلوم کی، نائب صدر جمہوریہ نے اس بات پر زور دیا کہ انسانی حقوق کی پامالی کی صورت میں ہمیں اپنا ساتھ لینا چاہیے۔ ‘‘خاموشی اذیت دینے والے کو حوصلہ دیتی ہے، اذیت دینے والے کو کبھی نہیں۔ ایسے حالات میں فعال ہونے کے سوا کوئی چارہ نہیں ہے اور ہمیں دخل اندازی ضرور کرنی چاہیے۔’’
یہ نوٹ کرتے ہوئے کہ بدعنوانی کی وجہ سے انسانی حقوق سے سمجھوتہ کیا جاتا ہے، جناب دھنکھڑ نے اس بات پر زور دیا کہ غریب اور کمزور طبقات کے لوگ اس لعنت کا آسان شکار ہیں۔ انہوں نے حالیہ برسوں میں بدعنوانی پر مسلسل قدغن لگانے پر خوشی کا اظہار کیا اور اسے کمزور طبقوں کے حقوق کے تحفظ کے لیے ایک روشن نشان قرار دیا۔
اس موقع پر نائب صدر جمہوریہ نے اپنے قدرتی ماحول کی حفاظت کرتے ہوئے ہم آہنگی کے ساتھ رہنے اور تمام جانداروں کے حقوق کا احترام کرنے کی ضرورت پر بھی زور دیا۔ انہوں نے کہا کہ ‘‘ہمیں اپنے آئین کے آرٹیکل 51 اے  کے تحت اپنا فرض ادا کرنا چاہیے جو ہر شہری کو قدرتی ماحول کی حفاظت اور اسے بہتر بنانے کا حکم دیتا ہے اور جانداروں کے لیے ہمدردی کا اظہار کرتا ہے۔’’
قومی انسانی حقوق کمیشن کے چیئرپرسن عزت مآب جناب جسٹس ارون مشرا، قومی انسانی حقوق کمیشن کے اراکین اور کارکنان، ریاستی انسانی حقوق کمیشن کے چیئرپرسن، سپریم کورٹ کے جج، مختلف ممالک کے سفارت کار، اقوام متحدہ کی ایجنسیوں کے نمائندے اور تقریب میں دیگر معززین نے شرکت کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 102
زراعت اور کاشتکاروں کی فلاح و بہبود کی وزارت
زراعت کے شعبے میں خواتین کسانوں کی شراکت داری
نئی دہلی:19،مارچ، 2021: زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک سوال کے تحریری جواب میں اطلاع فراہم کی کہ زراعت اور کسانوں کی بہبود کی وزارت کے زراعت، امداد باہمی اور کسانوں کی بہبود کے محکمے  کے مستفیدین پر مبنی مختلف اسکیموں کے رہنما خطوط میں یہ بات کہی گئی ہے کہ ریاستیں اور دیگر تنفیضی ایجنسیاں خواتین کاشتکاروں پر کم سے کم 30فیصد اخراجات کریں گی۔ ان اسکیموں میں اصلاحات کی توسیع کیلئے ریاستی توسیع پروگراموں، قومی غذائی تحفظ مشن، تلہن اور آئل پام سے متعلق قومی مشن، پائیدار زراعت کیلئے قومی مشن، بیج اور پلانٹنگ میٹریل کے ذیلی مشن، زرعی میکینائزیشن سے متعلق ذیلی مشن اور باغبانی کی مربوط ترقی کیلئے مشن کو تعاون فراہم کرنا شامل ہے۔
محکمہ برائے دیہی ترقیات، وزارت برائے دیہی ترقیات نے ڈی اے وائی – این آر ایل ایم کے ذیلی جزو کے طور پر مہیلا کسان سشکتی کرن پری یوجنا  کے نام سے ایک خصوصی اسکیم کا آغاز کیا ہے۔ اس اسکیم کا نفاذ 2011 سے کیاجارہا ہے تاکہ خواتین کو بااختیار بنایا جاسکے اور ان کی شراکت داری اور پیداواری صلاحیت میں اضافہ ہوسکے اور دیہی خواتین کیلئے پائیدار ذریعہ معاش پیدا کیاجاسکے۔ اس پروگرام کو پروجیکٹ تنفیضی ایجنسیوں کے طور پر ریاستی دیہی روزگار ذریعہ معاش مشن  کے ذریعے پروجیکٹ بورڈ میں نافذ کیا جارہا ہے۔
خواتین اور بچوں کی ترقیات کی وزارت
این آئی پی سی سی ڈی نے نئی دہلی میں ‘اسکول کے مشیروں کے ساتھ نوعمروں کی جنسی صحت کے مسائل کو حل کرنے’ پر ایک آن لائن ورکشاپ کا اہتمام کیا
نیشنل انسٹی ٹیوٹ آف پبلک کوآپریشن اینڈ چائلڈ ڈیولپمنٹ  نے 17 سے 18 اگست 2023 تک این آئی پی سی سی ڈی ہیڈ کوارٹر، نئی دہلی میں ‘اسکول کے مشیروں کے ساتھ نوعمروں کی جنسی صحت کے مسائل کو حل کرنے’ کے موضوع پر ایک آن لائن ورکشاپ کا انعقاد کیا۔ ورکشاپ میں ہندوستان بھر سے 92 اسکول مشیروں نے شرکت کی۔
ورکشاپ میں درج ذیل مقاصد پر توجہ مرکوز کی گئی:
- نوعمروں کی صحت کو متاثر کرنے والے غذائیت سے متعلق مسائل کے بارے میں شرکاء کے علم میں اضافہ کرنا۔
- نوجوانوں کی تولیدی جنسی صحت کے مسائل پر مبنی علم حاصل کرنے میں شرکاء کی مدد کرنا۔
- بچوں کے جنسی استحصال سے متاثرہ نوعمروں میں ذہنی صحت کے خدشات کو دور کرنے کے لیے شرکاء کوآراستہ کرنا۔
- اسکول میں نوجوانی کی جنسی صحت کے لیے پروگرام کی سرگرمیوں کے تصور کو آسان بنانے کے لیے۔
۔۔۔۔۔۔۔۔۔۔۔
ش ح۔س ک۔ف ر

(Visitor Counter : 38
قانون اور انصاف کی وزارت
صدر جمہوریہ نے محترمہ پشپا ویریندر گنیڈی والا کو بامبے ہائی کورٹ کے لئے ایڈیشنل جج مقرر کیا
نئی دہلی، 13 فروری 2021، صدر جمہوریہ ہند نے آئین ہند کی دفعہ 224کی کلاز  کے ذریعہ دیئے گئے اختیارات کو استعمال کرتے ہوئے محترمہ پشپا ویریندر گنیڈی والا کو 13 فروری 2021 سے شروع ہونے والی ایک سال کی مدت کے لئے بامبے ہائی کورٹ کاایڈیشنل جج مقرر کیا ہے۔ اس سلسلے میں ایک نوٹی فکیشن گزشتہ روز قانون اور انصاف کی وزارت کے محکمہ انصاف کے ذریعہ جاری کیا گیا ہے۔محترمہ جسٹس پشپا ویریندر گنیڈی والا نے 26 اکتوبر 2007 کو براہ راست ڈسٹرکٹ جج کے طور پر اپنی جوڈیشیل خدمات شروع کی تھیں۔ انہوں نے ریاست مہاراشٹر میں مختلف عدالتوں میں جوڈیشیل آفیسر کے طور پر خدمات انجام دی ہیں۔ انہوں نے مہاراشٹر جوڈیشیل اکیڈمی اینڈ انڈین میڈی ایشن سنٹر اینڈ ٹریننگ انسٹی ٹیوٹ ،اتّان میں جوائنٹ ڈائرکٹر کے طور پر ، رجسٹرار  کے طور پر اور رجسٹرار جنرل، بامبے ہائی کورٹ کے طور پر بھی کام کیا ہے، ان کو 13 فروری 2019 سے شروع ہونے والی دو برس کی مدت کے لئے بامبے ہائی کورٹ کے لئے ایڈیشنل جج مقرر کیا تھا۔
۔۔۔۔۔۔۔۔۔۔۔
ش ح۔ا گ۔ن ا۔

U- 1500
(Visitor Counter : 117
اسٹیل کی وزارت
اسٹیل کی وزارت کے سکریٹری اور ایم ایس ٹی سی لمیٹڈ کے سی ایم ڈی نے مہندرا ایم ایس ٹی سی ری سائیکلنگ پرائیویٹ لمیٹڈ  کی ’جدید ترین‘ گاڑیوں کی اسکریپنگ سہولت کا معائنہ کیا
اسٹیل کی وزارت کے سکریٹری جناب این این سنہا نے جناب ایم ایس ٹی سی لمیٹڈ کے سی ایم ڈی جناب ایس کے گپتا کے ساتھ 3 جون 2023 کو گریٹر نوئیڈا میں مہندرا ایم ایس ٹی سی ری سائیکلنگ پرائیویٹ لمیٹڈ  کی ’جدید ترین‘ گاڑیوں کی اسکریپنگ سہولت کا معائنہ کیا۔
ایم ایم آر پی ایل کے عہدیداروں نے گاڑیوں کو آلودگی سے پاک کرنے اور انہیں اسکریپ میں تبدیل کرنےکے ماحول دوست انداز میں اینڈ آف لائف وہیکل  کو ختم کرنے کے لیے درکار عمل اور مشینری کی نمائش کی۔
ایم ایم آر پی ایل کا اہلکار اسکریپنگ کے عمل کی وضاحت کر تے ہوئے
سکریٹری اسٹیل اور ایم ایس ٹی سی کے سی ایم ڈی ایم ایم آر پی آئی گریٹر نوئیڈا پلانٹ میں بیلر/ اسکریپر کا معائنہ کرتے ہوئے
اس موقع پر سکریٹری اسٹیل اور ایم ایس ٹی سی کے سی ایم ڈی نے رجسٹرڈ وہیکل اسکریپنگ فیسیلٹی  یونٹ کے اپنے دورے کے دوران پلانٹ کے اندر ایک پودا بھی لگایا۔
سکریٹری اسٹیل پودا لگاتے ہوئے
ایم ایس ٹی سی کے سی ایم ڈی پودا لگاتے ہوئے
۔۔۔۔۔۔۔۔۔۔۔
ش ح۔ا گ۔ن ا۔
U- 5844
(Visitor Counter : 71
وزارت دفاع
ٹورَس سینک آرام گرہ کا افتتاح
1. لیفٹیننٹ جنرل نوو کے کھنڈوری، اے وی ایس ایم، وی ایس ایم، جی او سی انچارج، ویسٹرن کمانڈ نے 25 اگست 2022 کو دہلی کینٹ میں ٹورس سینک آرام گرہ کا افتتاح کیا۔ یہ سہولت اپنی نوعیت کی پہلی سہولت ہے ،جسے ایک مساوی قدر کے بنیادی ڈھانچے کے پروجیکٹ کے طور پر ہندوستانی فوج نے دہلی میٹرو ریل کارپوریشن  کے اشتراک سے تعمیر کیا ہے ۔ ڈی ایم آر سی کے عہدیدار بھی اس تقریب میں موجود تھے۔
2. اس 148 بستروں پر مشتمل اسٹیٹ آف دی آرٹ یعنی جدید ترین سہولیا ت سے آراستہ مرکز میں جمالیاتی طور پر ڈیزائن کیا گیا ویٹنگ لاؤنج، اندرون خانہ ڈائننگ، گرین ایریا اور کشادہ پارکنگ ہے۔ یہ سہولت بنیادی طور پر برسر کار / ریٹائرڈ دفاعی اہلکاروں کے آرام دہ قیام کو یقینی بنانے کے لیے بنائی گئی ہے، جس میں ان کے زیر کفالت افراد بھی شامل ہیں،جو علاج ومعالجے کے لئے دہلی آتے ہیں۔ یہ سہولت ہندوستانی فوج کے اپنے حاضر سروس/ ریٹائرڈ فوجیوں اور ان کے خاندانوں کو شیئر اینڈ کیئر کی اپنی اخلاقی قدروں کے مطابق خدمات دستیاب کرانے کا اعادہ کرتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-9565
(Visitor Counter : 98
خواتین اور بچوں کی ترقیات کی وزارت
مقوی چاول کی تقسیم
خواتین اور بچوں کی ترقی کی مرکزی وزیر محترمہ اسمرتی زوبن ایرانی نے آج راجیہ سبھا میں ایک تحریری جواب میں بتایا کہ حکومت نے نیشنل فوڈ سیکیورٹی ایکٹ  کے تحت ٹارگٹڈ پبلک ڈسٹری بیوشن سسٹم  میں اور تمام ریاستوں اور مرکز کے زیر انتظام علاقوں  میں حکومت ہند کی دیگر فلاحی اسکیموں میں مرحلہ وار طریقے سے مقوی چاول کی فراہمی کو منظوری دی ہے۔
سکشم آنگن واڑی اور پوشن 2.0  کے تحت، مالی سال 22-2021 کی دوسری سہ ماہی کے دوران مقوی چاول کی اختصاص شروع ہوئی اور مالی سال 22-2021 کی تیسری سہ ماہی سے تمام ریاستوں/مرکز کے زیر انتظام علاقوں کو 100فیصد مقوی چاول مختص کیے گئے۔ نتیجتاً، مالی سال 22-2021 کے دوران تمام ریاستوں/مرکز کے زیر انتظام علاقوں کو 731962 میٹرک ٹن مقوی چاول مختص کیا گیا تھا اور مالی سال 23-2022  کے دوران تمام ریاستوں/مرکز کے زیر انتظام علاقوں کو 634079 ایم ٹی مقوی چاول مختص کیے گئے تھے۔
پی ایم پوشن اسکیم  کے تحت، مختلف ریاستوں/مرکز کے زیر انتظام علاقے /ایف سی آئی سے موصول ہونے والی معلومات کے مطابق، مالی سال 22-2021 کے دوران 7,97,793.12 ایمٹیز مقوی چاول اٹھائے گئے ہیں ۔
پائلٹ اسکیم نے ایک پلیٹ فارم کے طور پر کام کیا جس نے ماحولیاتی نظام کے ڈھانچے کے قیام کی راہ ہموار کی اور ٹارگٹڈ پبلک ڈسٹری بیوشن سسٹم ، سکشم آنگن واڑی اور پوشن 2.0  ،پی ایم –پوشن اور دوسری فلاحی اسکیم کے تحت تمام ریاستوں اور مرکزی کے زیر انتظام علاقوں میں مقوی چاول کی تقسیم کو بڑھانے کے لیے اسے مزید مستحکم کیا۔ ’چاول کی مضبوطی اور عوامی تقسیم کے نظام کے تحت اس کی تقسیم‘ پر اس پائلٹ اسکیم کے تحت کل تقریبا 4.30 ایل ایم ٹی مقوی چاول گیارہ ریاستوں میں تقسیم کئے گئے۔
2020 اور 2021 کے دوران کووڈ-19 کی وجہ سے رکاوٹوں کے باوجود، پائلٹ پروگرام پورے ملک میں مقوی چاول کے لیے ماحولیاتی نظام کو یقینی بنانے میں کامیاب رہا۔ ایف سی آئی اور ریاستی ایجنسیوں کے ذریعہ پہلے سے ہی تقریباً 142 ایل ایم ٹی مقوی چاول نامزد اضلاع میں تقسیم کے لیے خریدے جا چکے ہیں۔